Riżoluzzjoni tal-Parlament Ewropew dwar l-irkupru ta' fondi tal-Komunità (2005/2163(INI))



Official Journal 313 E , 20/12/2006 P. 0125 - 0131



P6_TA(2006)0438 L-irkupru ta' fondi tal-Komunità Riżoluzzjoni tal-Parlament Ewropew dwar l-irkupru ta' fondi tal-Komunità (2005/2163(INI)) Il-Parlament Ewropew, - wara li kkunsidra l-'White Paper' tal-Kummissjoni dwar ir-riforma tagħha (COM(2000)0200) u, b'mod partikulari, il-parti tagħha li għandha x'taqsam ma' azzjoni 96 rigward maniġment aktar effettiv ta' rkupru ta' fondi mħallsa meta ma kienux dovuti, - wara li kkunsidra l-komunikazzjoni tal-Kummissjoni bit-titolu "Titjib tal-ġbir ta' intestaturi Komunitarji li ġejjin minn maniġment dirett jew maqsum ta' nefqa Komunitarja" (COM(2002)0671), - wara li kkunsidra r-rapport mill-Kummissjoni lill-Kunsill u lill-Parlament Ewropew dwar l-użu tad-dispożizzjonijiet dwar għajnuna reċiproka għall-ġbir ta' klejms relatati ma' ċertu levies, dażji, taxxi u miżuri oħra (COM(2006)0043), - wara li kkunsidra r-riżoluzzjoni tiegħu tat- 8 t'April 2003 dwar il-kwittanza għall-2001 [1], speċjalment il-paragrafi 39 u 43 tagħha, - wara li kkunsidra r-riżoluzzjoni tiegħu tad- 29 ta' Jannar 2004 dwar is-segwitu tal-kwittanza għall- 2001 [2], speċjalment il-paragrafi 7 u 9 tagħha, - wara li kkunsidra r-riżoluzzjoni tiegħu tal- 21 t'April 2004 dwar il-kwittanza għall-2002 [3], speċjalment il-paragrafu 7 tagħha, - wara li kkunsidra r-riżoluzzjoni tiegħu tat- 12 t'April 2005 dwar il-kwittanza għall-2003 [4], speċjalment il-paragrafi 83 u 85 tagħha, - wara li kkunsidra r-riżoluzzjoni tiegħu tas- 7 ta' Ġunju 2005 dwar il-protezzjoni ta' l-interessi finanzjarji tal-Komunitajiet u l-ġlieda kontra l-frodi, [5] - wara li kkunsidra r-Regolament tal-Kunsill (KE, Euratom) Nru 1605/2002 tal- 25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej [6], speċjalment l- Artikoli 72 tiegħu, - wara li kkunsidra r-Regolament tal-Kummissjoni (KE, Euratom) Nru 2342/2002 [7] li jistipula regoli dettaljati għall-implimentazzjoni tar-Regolament tal-Kunsill (KE, Euratom) Nru 1605/2002, u partikularment l-Artikolu 78(3)(f) u l-Artikolu 84 tiegħu, - wara li kkunsidra r-rapport tal-Kummissjoni lill-Kunsill u lill-Parlament Ewropew dwar l-applikazzjoni tad-dispożizzjonijiet tar-Regolament Finanzjarju ġdid (COM(2005)0181), - wara li kkunsidra l-proposta għal regolament tal-Kunsill li jemenda r-Regolament tal-Kunsill (KE, Euratom) Nru 1605/2002 dwar ir-Regolament Finanzjarju applikabbli għall-baġit tal-Komunitajiet Ewropej (COM(2005)0181), - wara li kkunsidra r-Regolament (KEE) Nru 595/91 [8], speċjalment l-Artikoli 3 u 5 tiegħu fir-rigward ta' irregularitajiet u frodi u r-Regolamenti (KE) Nri 1469/95 [9], 515/97 [10] u 1258/1999 [11], - wara li kkunsidra r-Regolament (KE) Nru 1290/2005 tal- 21 ta' Ġunju 2005 dwar l-iffinanzjar tal-politika agrikola komuni [12] (ir-Regolament il-ġdid tal-CAP), speċjalment l-Artikolu 32 tiegħu, - wara li kkunsidra s-sentenza tal-Qorti tal-Ġustizzja tal-Komunitajiet Ewropej fil-Każ C-87/01 P Kummissjoni v. CEMR [13], - wara li kkunsidra l-Artikolu 256 tat-Trattat KE, - wara li kkunsidra l-Artikolu 45 tar-Regoli ta' Proċedura tiegħu, - wara li kkunsidra r-rapport tal-Kumitat għall-Kontroll tal-Baġit (A6-0303/2006), A. billi l-Kummissjoni għadha ma implimentatx il-pjan ta' azzjoni dettaljat għall-ikwantifikar, għall-identifikar u għall-ispjegar ta' l-użu tas-somom li fil-fatt tħallsu f'interessi u pagamenti penali lill-aġenziji talħlas agrikolu, kif il-Parlament semma fil-paragrafi 39 u 43 tar-riżoluzzjoni tiegħu hawn fuq imsemmija dwar il-kwittanza għall-2001, B. billi l-Parlament innota bi tħassib fir-riżoluzzjoni tiegħu hawn fuq imsemmija dwar is-segwitu tal-kwittanza għall-2001 l-assenza ta' pjan dettaljat bħal dan; billi l-ammonti tal-fondi Komunitarji rkuprati fuq bażi ta' maniġment maqsum m'humiex imdaħħla regolarment fil-baġit ta' l-UE, C. wara li kkunsidra s-seminar konġunt organizzat fi Bled, fis-Slovenja, fit- 30 ta' Marzu 2006 mill-awtoritajiet tad-dwana Sloveni u l-Uffiċċju ta' Kontra l-Frodi Ewropew (OLAF), li laqgħa veterinarji, esperti tassaħħa u investigaturi kontra l-frodi sabiex jiddisskutu l-azzjoni meħuda biex jikkumbattu kummerċ illegali tal-prodotti agrikoli u r-riskji tas-saħħa għall-konsumaturi li dan il-kummerċ iġib miegħu. Ir-Regolament Finanzjarju 1. Ifakkar li r-Regolament Finanzjarju jgħid li l-irkupru ta' somom dovuti lill-UE, fil-każ li d-debitur ma jwettaqx ir-rimborż volontarjament, jista' jiġi żgurat permezz ta' mezzi ġudizzjarji jew permezz ta' ordni ta' infurzar miksub skond l-Artikolu 256 tat-Trattat tal-KE; 2. Jilqa' b'sodisfazzjon, sa fejn għandu x'jaqsam l-irkupru, it-tliet proposti mressqa mill-Kummissjoni għall-qafas tar-riforma ta' l-2002 tar-Regolament Finanzjarju, li l-aspetti prinċipali tiegħu huma hekk: - rikonoxximent tan-natura privileġġata tad-djun dovuti lill-Komunità, fuq il-bażi ta' ekwivalenza għal djun tat-taxxa ta' l-Istati Membri, - skadenza ta' ħames snin għall-irkupru ta' somom dovuti lill-Komunità, naturalment suġġetti għall-possibilità ta' prolongazzjoni ta' din l-iskadenza fejn passi attivi qed jittieħdu biex jiġi żgurat l-irkupru; dan joħloq aktar siġurtà għall-istituzzjonijiet u għad-debituri, - somom dovuti lill-Komunità jiġu ekwivalenti għal somom fl-isfera ċivili, konformi ma' l-istrumenti adottati fil-qasam tal-koperazzjoni ċivili ġudizzjarja (cf. Artikoli 72(2), 73a u 73b tal-proposta hawn fuq imsemmija għal Regolament (KE, Euratom) Nru. 1605/2002 tal-Kunsill); 3. Jistieden lill-Kummissjoni biex tipprepara reviżjoni tar-Regolament Finanzjarju, speċjalment tar-regoli ta' implimentazzjoni tiegħu, bl-għan li tiġi ċċarata l-klassifikazzjoni eżatta f'termini ta' akkumulazzjoni tassomom dovuti fil-kuntest tat-tipi differenti ta' ħlas tal-Komunità; 4. Jerġa' jfakkar li din il-proposta hi koperta mill-Artikolu 3(1) tar-reġoli ta' implimentazzjoni għar-Regolament Finanzjarju; jerġa' jfakkar ukoll li l-Artikolu 105 tar-regoli ta' implimentazzjoni jiddistingwu bejn finanzjament bil-quddiem, pagamenti interim u għeluq tan-nefqa u li ssir ukoll distinzjoni bejn finanzjament bil-quddiem li jkun sar lil Stati Membri fit-twettiq ta' kuntratt fis-sens ta' l-Artikolu 88 tar-Regolament Finanzjarju jew permezz ta' istrumenti ta' qabel l-adeżjoni u avvanzi skond l-Artikolu 265 tar-regoli ta' implimentazzjoni għar-Regolament Finanzjarju; 5. Jinnota li jridu jsiru arrangamenti sabiex jiġu rkuprati pagamenti bil-quddiem f'każijiet fejn proġett ma tkompliex minħabba kawżi naturali jew raġunijiet oħra; jinnota wkoll li każijiet bħal dawn jistgħu jiġu ttrattati mhux bl-irkupru tas-somma dovuta, imma billi ssir tpaċija ma' pretensjoni dovuta u ċerta fuq l- Unjoni Ewropea mis-sieħeb kuntrattwali taħt kuntratt ieħor; 6. Huwa tal-fehma li l-aspettazzjonijiet leġittimi tal-benefiċjarju, bħala regola, għandhom ikunu pprotetti fejn dan ikun uża l-flejjes jew għamel arrangamenti relatati mal-flejjes li ma jistgħux jiġu kkanċellati jew jistgħu jiġu kkanċellati biss jekk ikun hemm penalitajiet bla ebda raġuni; hu ta' l-opinjoni li l-benefiċjarju ma jistax jinvoka aspettazzjonijiet meta: a) dan ikun kiseb awtorizzazzjoni għal nefqa permezz ta' qerq, theddid jew korruzzjoni deliberati; b) dan ikun kiseb awtorizzazzjoni għal nefqa billi jforni informazzjoni li fir-rispetti essenzjali tagħha kienet ħażina jew mhux kompluta; u c) il-benefiċjarju jkun konxju tan-natura illegali tal-miżuri li fuqhom l-awtorizzazzjoni tkun imsejsa jew ma jkunx konxju tagħhom minħabba traskuraġni kbira min-naħa tiegħu; 7. Jikkunsidra li l-Kummissjoni għandha tressaq lill-Parlament, f'perjodi regolari, rapport ta' ammonti pendenti li għandhom jiġu rkuprati, imqassam skond it-total dovut lil kull direttorat-generali u t-tul ta' żmien li kull ammont ilu pendenti; 8. Jikkunsidra li l-prinċipji ta' l-universalità u l-preċiżjoni tal-baġit, kif inkorporati fit-Trattat u fir-Regolament Finanzjarju, għandhom ikunu rispettati mir-regoli ta' implimentazzjoni u mil-leġiżlazzjoni settorjali; 9. Barra minn hekk, jikkunsidra li l-Istati Membri, qabel kollox, għandhom bżonn jippruvaw il-konformità tagħhom ma' l-istandards internazzjonali tal-verifika, u li hemm bżonn li jiġi mistoqsi jekk dan jistax jiġi ntużat mill-UE sabiex tiżviluppa approċċ komuni għal din il-kwistjoni; 10. Jinnota li, skond l-Artikolu 78(1)(c) tar-Regolament Finanzjarju, l-uffiċjal li jawtorizza jista' jaċċerta jekk in-nefqa hix konsistenti mad-dispożizzjonijiet tal-kuntrat, u li, qabel ma jgħaddi l-ordni ta' l-irkupru lilluffiċjal li jivverifika, l-uffiċjal li jawtorizza għandu jikkunsidra jekk l-benefiċjarju jistax jistenna b'mod leġittmu li n-nefqa tiġi awtorizzata u jekk dawn l-aspettazzjonijiet għandhomx jiġu mħarsa minħabba linteress pubbliku fl-irkupru tas-somom dovuti; 11. Jinnota li ftit wisq qed isir użu mill-possibilità ta' għoti ta' ħin addizzjonali lid-debitur għal pagament fuq għoti ta' garanzija u pagament ta' interess proprju skond l-Artikolu 85 tar-regoli ta' implimentazzjoni għar-Regolament Finanzjarju bl-għan li tiġi rkuprata, ta' l-inqas parti, mis-somma dovuta; 12. Jinnota li, f'ħafna każijiet, irkupru jsir b'kumpens tas-somma dovuta għad-dejn, li jitħallas lis-sieħeb kuntrattwali, jekk il-kundizzjonijiet tal-kumpens ikunu ssodisfati; jinnota li f'każijiet fejn kumpens mhux possibbli, is-somma dovuta tista' fl-aħħar mill-aħħar tiġi rkuprata biss billi is-sieħeb kuntrattwali jiġi mhedded li s-servizzi tiegħu ser jitwaqqfu ħlief jekk ma jħallasx is-somma dovuta; 13. Jikkunsidra bħala importanti li jenfasizza li l-uffiċjal li jawtorizza għandu jinforma lill-OLAF immedjatament jekk dan jistabbilixxi li n-nefqa mhix konsistenti mal-kuntratt jew li l-awtorizzazzjoni nkisbet b' qerq, theddid jew korruzzjoni; Proċeduri 14. Jinnota li, seba' snin wara li faqqa l-iskandlu ta' l-'Italburo' dwar il-butir adulterat u minkejja li ngħatat attenzjoni għall-kwistjoni mill-istituzzjonijiet ta' l-UE, partikularment mill-Parlament u mill-Kummissjoni (OLAF): a) is-somma rkuprata hi inqas minn 0,1 % ta' l-ammont tal-frodi stmat; b) l-azzjoni ta' l-awtoritajiet Taljani, li grazzi għaliha kien possibbli li tinqered l-għanqbuta kriminali, jitressqu tużżani ta' persuni quddiem il-ġustizzja, jiġu konfiskati mijiet ta' tunnellati ta' prodotti adulterati u jinġabru provi ta' traffikar ta' mijiet ta' eluf ta' tunnellati ta' butir adulterat mibgħut lil Stati Membri oħra, ma kellha kważi l-ebda segwitu, u l-livell tal-koperazzjoni ta' l-UE kienet partikularment diżappuntanti, jekk mhux ineżistenti; c) l-Istati Membri għandom proċeduri differenti u reċiprokament m'humiex inkompatibbli, u l-fatt li traffikar ta' sustanzi adulterati huwa reat fi Stati Membri u huma problem purament amministrattiva f'oħrajn fissret li is-somma rkuprata kienet biss ta' wieħed minn għaxra ta' dak mistenni; d) is-saħħa pubblika ġiet traskurata, u ħadd s'issa ma analizza l-kontaminazzjoni possibli tal-butir bl-użu ta' sustanzi projbiti għal prodotti ta' l-ikel wara l-kriżi tal-BSE; 15. jinnota li għalkemm il-Kummissjoni għarfet l-eżistenza ta' emil ħażin fl-hekk imsejjaħ każ "Blue Dragon" u ddeċiediet li taqta' l-fondi ta' l-UE li jikkorrispondu għall-frodi, tikkunsidraha li hi kollha responsabilità ta' l-Istati Membri li jaqsmu l-maniġment ta' dawn il-fondi, biex jinvestigaw fid-dettall l-irregularità allegata, biex jiġru wara min wettaq l-emil, u/jew ifittxu kumpens għall-vittmi tal-frodi; jinnota wkoll li l-fatt li l-każ tal-'Blue Dragon' spiċċa bejn żewġ Stati Membri, Spanja u Franza, u għamel l-attribuzzjoni tarresponsabilità aktar diffiċli u ħa karattru Ewropew aktar ovvju; jikkunsidra li l-Kummissjoni h i awtoritàpubblika b'responsabilitajiet diretti li jikkonċernaw iċ-ċittadini Ewropej, li fuqha tiddependi l-fiduċja tagħhom — permezz tal-Parlament Ewropew — u li, għalhekk, il-Kummissjoni għandha mhux biss tfittex li tirkupra fondi Ewropej minn Stat Membru fejn dawn ma ntuzawx tajjeb, imma għandha wkoll tuża l-aħjar ħiliet tagħha biex tara li min qed jaġixxi ħażin jittella' l-qorti u l-vittmi jiġu kumpensati; 16. Jerġa' jfakkar li l-proċedura għal irkupru ta' somom dovuti b'mezzi legali minn ordni ta' infurzar, li tista' tinkiseb skond l-Artikolu 256 tat-Trattat KE, ftit li xejn intużat ħlief f'ċirkustanzi eċċezzjonali, essenzjalment għall-irkupru ta' multi imposti f'każijiet ta' kompetizzjoni; jinnota l-intenzjoni tal-Kummissjoni, skond ir-Regolament Finanzjarju, biex twessa' l-iskop tal-proċedura fil-futur; 17. Jenfasizza li l-proċedura ta' bħalissa li qed issegwi l-Kummissjoni fir-rigward ta' rkupru, li hi ta' natura istituzzjonali u tikkonsisti, fin-nuqqas ta' pagament volontarju, fl-indirizzar lill-awtoritajiet nazzjonali, tieħu wisq fit-tul għal xejn b'xejn, u li l-irkupru furzat tas-somma dovuta ma jistax jiġi mwettaq f'dan il-każ jew, fl-aħjar tal-każijiet, ikun suġġett għal dewmien li hu bil-maqlub ta' l-interessi finanzjarji tal-Komunitajiet; 18. Jikkunsidra, fir-rigward ta' ordnijiet ta' infurzar, li l-komunikazzjonijiet bejn il-Kummissjoni u l-Istati Membri għandhom jiġu ssimplifikati u li hemm bżonn li jiġu stabbiliti rabtiet mill-qrib bejn is-servizzi tal- Kummissjoni u dawk responsabbli fl-Istati Membri; Riforma ta' l-OLAF 19. Barra minn hekk jemmen li hu neċessarju li jsir ħsieb dwar kif għandu jsir kumpens għan-nuqqas ta' mezzi min-naħa ta' l-awtoritajiet nazzjonali responsabbli għal proċeduri legali sabiex tintlaħaq stima korretta tal-kumplessità tal-problema tal-frodi fl-UE, u biex jiġi kkunsidrat ukoll kif l-korpi responsabbli ta' l-Unjoni għandhom jittrattaw bl-aħjar mod ma' l-awtoritajiet nazzjonali għall-kontroll, sabiex javżawhom u jinvolvuhom fl-investigar ta' każijiet relatati ma' frodi; ifakkar li min-natura tagħhom stess, l-awtoritajiet nazzjonali għall-frodi m'humiex marbuta b'obbligazzjoni li jinvolvu dawn il-korpi; 20. Aktar minn hekk jemmen li l-possibilità ta' koperazzjoni eqreb mal-Eurojust u ma' l-Europol trid tiġi esplorata sabiex issaħħaħ il-protezzjoni reali ta' l-interessi finanzjarji ta' l-Unjoni, kif ukoll evalwazzjoni talpossibilità ta' indipendenza sħiħa amministrattiva ta' l-OLAF mill-Kummissjoni u l-istituzzjonijiet l-oħrajn; 21. Jinnota li r-Rapport Nru 1/2005 tal-Qorti ta' l-Awdituri jiddeskrivi l-organizzazzjoni preżenti ta' l- OLAF fir-rigward ta' l-indipendenza ta' l-attivitajiet investigattivi tagħha u tal-koperazzjoni amministrattiva tagħha mal-Kummissjoni bħala waħda li qed taħdem sew, u li, b'mod partikulari, ir-rapport innota li filprattika l-indipendenza kienet garantita, peress li l-Kummissjoni ma interferietx fil-ħidma ta' l-OLAF; 22. Jinnota, li minkejja l-miżuri diġà deċiżi, il-kwistjoni tal-kjarifikazzjoni tar-regoli dwar il-ftuħ u l-għeluq ta' l-inkjesti ta' l-OLAF, kif ukoll dwar l-estensjoni tagħhom, ser jirrikjedu aktar inizjattivi leġiżlattivi, li għandhom jinvolvu wkoll it-tisħiħ tar-rabta bejn il-Parlament u l-OLAF; 23. Jistenna b'interess il-proposta tal-Kummissjoni għal regolament dwar ir-riforma ta' l-OLAF; Saħħa pubblika 24. Jerġa' jfakkar li skond ir-regoli fis-seħħ huma biss prodotti legali, tajbin għas-saħħa u tajbin għas-suq li huma eliġibli għal rimborż, u li prodotti li ma jissodisfawx dawn il-kundizzjonijiet m'humiex eliġibli għal kwalunkwe tip ta' għajnuna; 25. Josserva, kif ukoll irrimarka d-Direttur ta' l-OLAF dwar il-laqgħa fi Bled hawn fuq imsemmija, li lfrodi fil-kummerċ ta' prodotti agrikoli huma riskju potenzjali ċar għas-saħħa tal-bniedem u ta' l-annimal; 26. Jenfasizza l-bżonn li s-servizzi ta' kontroll nazzjonali u internazzjonali għandhom isiru aktar konxji ta' din il-problema, u li biss koperazzjoni mill-qrib fuq livell internazzjonali, fejn pajjiżi terzi jiġu involuti wkoll, tista' tiżgura protezzjoni aħjar fit-tul taż-żmien lill-konsumatur u lill-interessi finanzjarji ta' l-Unjoni; 27. Jenfasizza li prattiki varji illegali li ġew analizzati, juru l-ħtieġa urġenti għal koperazzjoni eqreb bejn lawtoritajiet tad-dwana nazzjonali, is-servizzi veterinarji u l-awtoritajiet ta' l-UE bħall-OLAF; 28. Jenfasizza li l-Kummissjoni, kuntrarju għall-Istati Membri, m'għandha l-ebda setgħa ta' kontroll firrigward ta' l-analiżi tal-prodott fejn tidħol is-saħħa tal-konsumatur fl-Unjoni; 29. Jerġa' jfakkar li fil-każ tal-butir adulterat, il-frodi tal-bidu ma kienetx tikkonċerna kwistjoni ta' saħħa imma l-kompożizzjoni tal-prodotti inkriminati, li kienu minn settur li kien qed jirċievi ammonti kbar ta' sussidji Komunitarji; 30. Jemmen li l-Kummissjoni u l-OLAF għandhom jiżguraw li l-Istati Membri, permezz tal-korpi parastatali tagħhom, huma kapaċi jwettqu numru biżżejjed ta' kontrolli effettivi permezz ta' spetturi indipendenti; 31. Jikkonsidra li, meta f'mument partikulari, frodi jista' jkollhom riperkussjonijiet ta' saħħa, is-servizzi tas-saħħa responsabbli għandhom jiġu infurmati u jkollhom aċċess, fil-kuntest ta' proċedura mmexxija kif suppost, għal kampjuni, u li dawn il-kampjuni għandhom jinżammu għal perjodu konsiderevolment itwal; Inkjesti ta' l-OLAF u proċeduri nazzjonali 32. Jinnota li l-OLAF ma għandhiex informazzjoni adegwata dwar il-kwantitajiet ta' prodotti inkriminati, filwaqt li li tieħu f'idejha inkjesti f'kuntest ta' liġi kriminali kien diżastruż mill-persepttiva ta' l-irkupru, anke jekk hu minnu li f'termini strettament legali l-OLAF hi intitolata li, f'isem il-Kummissjoni, tikkuntesta deċiżjoni nazzjonali; 33. Ifakkar li filwaqt li f'xi pajjiżi l-proċeduri ta' rkupru jistgħu jibdew anke jekk tkun għaddejja azzjoni kriminali, f'oħrajn, il-liġi kriminali għandha preċedenza fuq il-liġi ċivili, b'tali mod li l-eżistenza ta' azzjoni min-naħa ta' l-awtorità ġudizzjarja tagħmilha impossibbli li jsir xi rkupru tas-somom ikkontestati; 34. Jiddeplora l-fatt li f'xi Stati Membri irregularitajiet u frodi huma aċċettati biss fir-rigward ta' somom ippruvati individwalment, jiġifieri lott lott, u li meta m'hemm l-ebda lott, l-operatur jitqies awtomatikament innoċenti; Notifika u rrekordjar ta' l-irregularitajiet u rkupri 35. Jiddispjaċih bil-falliment tal-Kummssjoni li timplimenta l-pjan ta' azzjoni msemmi fil-paragrafi 39 sa 43 tar-riżoluzzjoni hawn fuq imsemmija dwar il-kwittanza għall-2001 u fir-riżoluzzjoni dwar is-segwitu talkwittanza; 36. Jilqa' r-risposta pożittiva tal-Kummissjoni għat-talbiet ripetuti tal-Parlament — dawk espressi f'paragrafu 102 tar-riżoluzzjoni tiegħu msemmija hawn fuq dwar il-kwittanza għall-2001 — għal żvelar pubbliku ta' l-ammonti irċevuti minn u ta' l-ismijiet tal-benefiċjarji tal-Baġit Ewropew kif propost fl-Inizjattiva għat- Trasparenza (COM(2006)0194 — SEC(2005)1300); jiddispjaċih, madankollu, li l-informazzjoni ekwivalenti dwar irkupru ta' fondi tal-Komunità hi eskluża mill-Inizjattiva tat-Trasparenza Ewropea; jistieden lill-Kummissjoni biex tagħmel disponibbli għall-awtorità baġitarja u fl-aħħar għall-pubbliku, l-ismijiet u l-ammonti ta' rkupri dovuti taħt jew ikkreditati lill-baġit ta' l-UE, kif ukoll id-destinazzjoni finali ta' dawn l-ammonti; 37. Jikkunsidra li hu essenzjali li qafas regolatorju għandu jinkludi d-dispożizzjoni ta' kontijiet sħaħ rigward is-somom kollha dovuti li ġejjin minn irregolaritajiet, is-somom irkuprati u kull interess jew pagamenti ta' penalità li fil-fatt ikunu tħallsu lil partijiet terzi mill-fondi tal-Komunità fuq bażi ta' prinċipji ta' universalità baġitarja u preċiżjoni, kif hemm stipulat fit-Trattat u fir-Regolament Finanzjarju; jistieden lill- Kummissjoni biex tieħu azzjoni ħalli tiżgura dan; 38. Jikkunsidra li l-Kummissjoni trid tiżgura li l-prinċipju ta' indipendenza rigward l-attivitajiet ta' awtorizzazzjoni, ivverifikar u ċċertifikar meħtieġa għal nefqa Komunitarja mmaniġġjata b'mod dirett, jiġi osservat ukoll meta ssir nefqa Komunitarja suġġetta għal responsabilità maqsuma; 39. Jinnota li mhux il-Kummissjoni imma l-Istati Membri jiżguraw, bi qbil mal-prinċipju ta' maniġment maqsum, li l-istess prinċipji rigward l-indipendenza ta' l-attivitajiet ta' awtorizzazzjoni, ivverifikar u ċċertifikar huma applikati għal nefqa Komunitarja suġġetta għal responsabilità maqsuma kif applikat għal nefqa Komunitarja mmaniġġjata b'mod dirett; jinnota wkoll li dan japplika b'mod partikulari għall-istabbiliment ta' aġenziji ta' pagament akkreditati ma' servizz ta' verifika interna u l-istabbiliment ta' korpi għaċ-ċertifikazzjoni ta' l-indipendenza għall-iskopijiet tar-Regolament (KE) Nru 1663/95 [14] għall-Fond Agrikolu Ewropew dwar Gwida u Garanzija, Sezzjoni tal-Garanzija (EAGGF-G) u ta' persuni jew dipartipenti indipendenti skond is-sens ta' l-Artikolu 38(1)(f) tar-Regolament (KE) Nru 1260/1999 [15] flimkien ma' l-Artikolu 15 tar-Regolament (KE) Nru 438/2001 [16]; 40. Jikkunsidra li l-irkupru għandu jsir minn awtoritajiet pubbliċi, fejn il-baġit ta' l-UE jista' jiffinanzja lispejjeż ta' rkupru, jew inkella minn entitajiet li jagħmlu profit; jikkunsidra li, fil-każ ta' dan ta' l-aħħar, ovvjament għandu jkun hemm sejħa għal offerti; 41. Jemmen li, fiċ-ċirkustanzi kollha, ir-reviżjoni tal-qafas regolatorju trid tiżgura li japplikaw r-regoli tattrasparenza u jiġu evitati konflitti ta' interess fir-rigward tal-motivazzjoni, tas-somom ikkonċernati u l-użu aħħari tas-somom li jirriżultaw minn pagamenti ta' penalità, pagamenti ta' interess jew irkupru ta' fondi Komunitarji; Il-Prosekutur Pubbliku Ewropew 42. Ifakkar is-sentenza fuq imemmija tal-Qorti tal-Ġustizzja fil-Każ C-87/01 P Kummissjoni v. CEMR, f'liema każ il-Qorti sabet li, mill-mument li l-intrapriża kkonċernata stabbiliet is-sede tagħha fi Stat Membru, dan kien ifisser li l-liġi ta' dak l-Istat Membru għandha prevalenza fuq il-Kummissjoni, peress li s-supremazija tal-liġi Komunitarja ma tiġġustifikax interpretazzjoni legali li taħtha l-Kummissjoni għandha prevalenza fuq l-imħallef tal-Istat Membru kkonċernat; 43. Jikkunsidra li l-ħolqien ta' l-Uffiċċju tal-Prosekutur Pubbliku Ewropew tkun deċiżjoni ta' importanza kbira, peress li tiffaċilita aċċess dirett għall-uffiċċji tal-prosekutur pubbliku nazzjonali, u b'hekk issir ħidma fl-interess ta' proċeduri "miġburin"; jemmen li dan ser jgħin biex titnaqqas il-kumplessità, peress li r-riżultat għandu jkun konverġenza fl-użu tas-servizzi tal-Prosekutur Ewropew; jerġa' jfakkar li filwaqt li l-OLAF tgawdi s-setgħat ta' intervent fil-kuntest ta' l-inkjesti tagħha, ma tgawdix setgħat ġudizzjarji; 44. Jinnota li l-proġett ta' stabbiliment ta' Prosekutur Pubbliku Ewropew irid jitqies aktar bħala ħidma fuq tul ta' żmien, u li, sabiex jintlaħaq titjib fi żmien qasir, il-koordinazzjoni bejn il-prosekuturi pubbliċi ta' l- Istati Membri trid tkun ċentrali fil-pjanijiet biex jinħoloq valur miżjud, jitnaqqas il-piż tax-xogħol ta' l-OLAF u jitħarsu l-interessi finanzjarji tal-Komunità; * * * 45. Jagħti istruzzjonijiet lill-President tiegħu biex iressaq din ir-riżoluzzjoni lill-Kunsill, lill-Kummissjoni, lill-Qorti tal-Ġustizzja Ewropea, lill-Qorti ta' l-Awdituri Ewropea, lill-Kumitat ta' Sorveljanza ta' l-OLAF u lill- OLAF. [1] ĠU C 64 E, 12.3.2004, p. 199. [2] ĠU C 96 E, 21.4.2004, p. 112. [3] ĠU C 104 E, 30.4.2004, p. 640. [4] ĠU C 33 E, 9.2.2006, p. 169. [5] ĠU C 124 E, 25.5.2006, p. 232. [6] ĠU L 248, 16.9.2002, p. 1. [7] ĠU L 357, 31.12.2002, p.1. [8] ĠU L 92, 13.4.1991, p. 43. [9] ĠU L 145, 29.6.1995, p. 1. [10] ĠU L 82, 22.3.1997, p. 1. [11] ĠU L 160, 26.6.1999, p. 103. [12] ĠU L 209, 11.8.2005, p. 1. [13] [2003] ECR, I-7617. [14] ĠU L 158, 8.7.1995, p. 6. [15] ĠU L 161, 26.6.1999, p. 1. [16] ĠU L 63, 3.3.2001, p. 21. --------------------------------------------------